stanford-oval/wikipedia huggingface dataset:
Pavel Butšnevitš
Ura > Maajoukkueura

| Mitalit> Maa:   Venäjä.Miesten jääkiekko.Alle 20-v. MM-kilpailut  | Mitalit> Maa:   Venäjä.Miesten jääkiekko.Alle 20-v. MM-kilpailut  | Mitalit> Maa:   Venäjä.Miesten jääkiekko.Alle 20-v. MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Hopeaa | Kanada 2015 | jääkiekko |  |
|  Pronssia | Malmö 2014 | jääkiekko |  |
Butšnevitš pelasi alle 20-vuotiaiden MM-kilpailuissa vuosina 2014 ja 2015, joista ensimmäinen turnaus päättyi pronssiin ja jälkimmäinen hopeaan. Vuoden 2014 turnauksessa hän jakoi tehoilla 2+5=7 Venäjän sisäisen syöttöpörssin voiton ja sisäisen pistepörssin toisen sijan Anton Slepyševin kanssa. Vuoden 2015 turnauksessa Butšnevitš toimi joukkueen varakapteenina ja voitti Venäjän sisäisen syöttöpörssin ja jakoi sisäisen pistepörssin voiton Ivan Barbaševin kanssa tehoilla 1+5=6.
Butšnevitš pelasi myös alle 18-vuotiaiden MM-kilpailuissa vuonna 2013, jolloin hän jakoi tehoilla 5+6=11 Venäjän sisäisen piste- ja maalipörssin voiton Ivan Tkatšjovin kanssa. Butšnevitš jakoi myös koko turnauksen syöttöpörssin voiton peräti kahdeksan muun pelaajan kanssa, joista kolme edusti Venäjää. Hän pelasi myös Ivan Hlinkan muistoturnauksessa vuonna 2012 sekä samana vuonna World U-17 Hockey Challengessa, joka päättyi kultaan.
Venäjän A-maajoukkueessa Butšnevitš on pelannut neljä ottelua ilman tehopisteitä. Hän teki A-maajoukkuedebyyttinsä vain 19-vuotiaana Karjala-turnauksen 6. marraskuuta 2014 Leksandissa pelatussa avausottelussa Ruotsia vastaan.
Peder Aadnes

| Peder Aadnes |
| --- | --- |

Henkilötiedot
Syntynyt: 10. elokuuta 1739 Søndre Land, Norja
Kuollut: 20. kesäkuuta 1792 (52 vuotta)
Ammatti:  taidemaalari
Peder Aadnes (10. elokuuta 1739 Søndre Land – 20. kesäkuuta 1792) oli norjalainen rokokooajan taidemaalari. Hän koristeli muun muassa kirkkojen seiniä ja huonekaluja sekä maalasi muotokuvia.
Kuvia

Aadnesin maalaus reessä (Norjan kulttuurihistoriallinen museo)
Christopher Hammeria esittävä muotokuva (1770, Nasjonalmuseet)
Aiheesta muualla

Kuvia tai muita tiedostoja aiheesta Peder Aadnes Wikimedia Commonsissa
HMS Buckingham (1751)

| HMS Buckingham |
| --- | --- |


Aluksen vaiheet
Rakentaja:  Deptfordin telakka
Kölinlasku:  26. tammikuuta 1746
Laskettu vesille:  30. huhtikuuta 1751
Palveluskäyttöön:  tammikuu 1755
Poistui palveluskäytöstä:  1778
Tekniset tiedot
Uppouma:  1 436 bm
Pituus:  48,77 m (tykkikansi)
Leveys:  13,72 m
Syväys:  5,89 m
Koneteho:  purjeet
Miehistöä:  520
Aseistus
Aseistus:  70 tykkiä
HMS Buckingham oli Britannian Kuninkaallisen laivaston 1751 vesillelaskettu 70-tykkinen kolmannen luokan linjalaiva.
Valmistus

Alus tilattiin 28. lokakuuta 1745 Deptfordin telakalta, missä köli laskettiin 26. tammikuuta 1746. Alus laskettiin vesille 30. huhtikuuta 1751 ja runko valmistui toukokuussa. Alusta ei kuitenkaan otettu palvelukseen valmistuttuaan, vaan se varustettiin Chathamissa amiraliteetin 8. helmikuuta 1753 antaman määräyksen mukaisesti meripalvelukseen ja vastaanottamaan lippu-upseeri. Työ saatiin päätökseen huhtikuussa 1755. Aluksen valmistuskustannukset olivat 29 094 puntaa 15 shillinkiä ja 3 dimeä sisältäen varustamisen, mihin tuli lisäksi amiraliteetin määräyksestä tehtyjen muutosten kustannukset 7 764 puntaa 2 shillinkiä ja 7 dimeä.
Palvelus

Alus otettiin palvelukseen tammikuussa 1755 päällikkönään Michael Everitt kontra-amiraali Temple Westin lippulaivana. Alus liittyi Hawken johtamaan laivasto-osastoon ja tammikuussa 1756 Osbornen laivasto-osastoon. Alus oli 6. huhtikuuta Byngin mukana Välimerellä.
Aluksen kunto tarkastettiin kesä-heinäkuussa 1775 Chathamissa ja se siirrettiin reserviin. Alus palautettiin palvelukseen kesäkuussa 1776 päällikkönään Ambrose Reddall ja se kuljetti varusteita Länsi-Intiaan. Alus nimettiin 19. huhtikuuta 1777 annetulla amiraliteetin määräyksellä HMS Grampukseksi ja muutettiin huhti-toukokuussa 30-tykkiseksi varastolaivaksi Chathamissa. Aluksen miehistönä oli vain 230 henkeä.
Lokakuussa 1778 aluksen päällikkönä oli George. Se tuhoutui 1778.
Pen-Pineapple-Apple-Pen

| ”Pen-Pineapple-Apple-Pen” Piko-Taro |
| --- | --- | --- |

Singlen tiedot
 Julkaistu: 25. elokuuta 2016 (YouTube)
 Tekijä(t): Daimaou Kosaka
 Tuottaja(t): Daimaou Kosaka
 Tyylilaji: dance
 Levy-yhtiö: Avex Music Creative
Listasijoitukset
  Billboard Hot 100: 77.
Piko-Taron muut singlet
|   | ”Pen-Pineapple-Apple-Pen” 2016 | ”The Theme Song of Pikotaro” 2016 |
Pen-Pineapple-Apple-Pen (tunnetaan myös nimellä PPAP) on japanilaisen fiktiivisen laulaja Piko-Taron, jota esittää koomikko Kosaka Daimaou, kappale. Se julkaistiin YouTubessa 25. elokuuta 2016. Kappaleen alkuperäinen versio on saanut yli 170 miljoonaa katselukertaa ja siitä on tehty lukuisia eri versioita. Yhteensä kappaleella on useita satoja miljoonia katselukertoja. Kappale on myös ollut Billboard-lehden Top 100 -listalla. Se on kaikkien aikojen lyhyin listalle päässyt kappale, sillä sen pituus on vain 45 sekuntia. Lokakuussa 2016 Piko-Taro kertoi solmineensa useita levytyssopimuksia, joiden avulla kappale julkaistaan digitaalisesti useissa Euroopan maissa ja Aasiassa.
Phillipsin käyrä

Phillipsin käyrä on Alban William Phillipsin (1914–1975) vuonna 1958 esittelemä teoria, jonka mukaan työttömyys (U=unemployment) vaikuttaa inflaatioon (I=inflation) käänteisesti. Ilmiö on todettu empiirisissä tutkimuksissa lyhyellä aikavälillä: korkean työttömyyden aikana inflaatio on yleensä matalaa ja täystyöllisyyttä kohti siirryttäessä inflaatio suurenee.  On havaittu myös, että Phillipsin käyrä voi siirtyä ylös tai alaspäin I-U -koordinaatistossa (ks. selitys alla) johtuen työmarkkinoiden jäykkyyksistä (esim. matching funktio -teoria työvoiman kysynnän ja tarjonnan kohtaannosta).
Öljykriisi synnytti 1970-luvulla stagflaation, jolloin lama, korkea inflaatio ja suurtyöttömyys vallitsivat yhtä aikaa. Se sai ekonomistit Milton Friedmanin johtamana kritisoimaan Phillipsin käyrää. Nykyään vallitsee taloustieteellinen konsensus, että pitkällä aikavälillä Phillipsin käyrä on pystysuora, eli työttömyys on riippumaton inflaation tasosta I-U -koordinaatistossa (I=pystyakseli, U=vaaka-akseli).[lähde? ] Vastaavanlainen inflaatioshokki oli 2022 maakaasu- ja öljyshokki Ukrainan sodan takia. Se aiheutti inflaation nousun korkean työttömyyden oloissa mm. Suomessa.
NAIRU on teoria, jonka avulla pyritään selittämään stagflaation syntymistä. Sen mukaan Phillipsin käyrä voidaan tulkita lyhyen aikavälin relaatioksi, kun taas NAIRU (Non_Inflation_Acclerating-Rate of Unemployment=NAIRU) kuvaa pitkän aikavälin tasapainoa. Siis työllisyyttä ei NAIRU-teorian mukaan voida pitkän aikavälin tasapainossa kasvattaa ilman, että inflaatio kiihtyisi samanaikaisesti. Tämä ei kuitenkaan sulje pois finanssipolitiikan vaikutuksia lyhyellä ja keskipitkällä aikavälillä (sopeutumisjakso uuteen tasapainoon).
On tärkeää huomata, että lyhyellä aikavälillä 1-2 vuotta inflaatioshokit aiheuttavat kipeitä asioita ja siksi julkisen vallan tehtävänä on järjestää mm. työvoimakoulutusta, kotitaloustyön verovähennyksiä ja polttoaineiden verotuksen alennuksia. Tämä siksi, että kyseessä on kustannusinflaatio, jota vastaan on yrittäjien vaikea taistella pk-yritystasolla, sillä he joutuvat ottamaan maailmanmarkkinahinnat annettuna. Tämä johtaa suoraan päivittäistavaratuotteiden hintojen nopeaan nousuun kuten 2022-2023 havaittiin inflaatiotilastoista. Tilastokeskuksen inflaatiotilastot tässä viitteenä.
Kysyntäinflaatio on tällä hetkellä 2024 kaukainen asia, sillä talouden resurssit ovat alikäytössä Suomessa. Vain siinä ääritapauksessa, että lyhyen aikavälin täystyölllisyys (tai pitkällä aikavälillä NAIRU) alitetaan, niin syntyy kysyntäinflaatioita. Siitä ei ole ollut merkkejä juurikaan koko 2000-luvulla Suomen kansantaloudessa.
Päinvastion finanssikriisin 2008 jälkeen Suomen talouskasvu on ollut hidasta ja johtanut mm. julkisen sektorin velkaongelmiin ja lähelle EU:n liiallisen alijäämän menettelyä.
Aiheesta muualla

Kuvia tai muita tiedostoja aiheesta Phillipsin käyrä Wikimedia Commonsissa
Gone Girl

| Gone Girl |
| --- | --- |

Ohjaaja:  David Fincher
Käsikirjoittaja:  Gillian Flynn
Perustuu:  Gillian Flynnin romaaniin Kiltti tyttö
Tuottaja:  Leslie Dixon Bruna Papandrea Reese Witherspoon Ceán Chaffin
Säveltäjä:  Trent Reznor Atticus Ross
Kuvaaja:  Jeff Cronenweth
Leikkaaja:  Kirk Baxter Angus Wall
Tuotantosuunnittelija:  Donald Graham Burt
Pääosat:  Ben Affleck Rosamund Pike Neil Patrick Harris Tyler Perry Carrie Coon
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  InterCom Netflix Xfinity Streampix
Ensi-ilta:  26. syyskuuta 2014 (New Yorkin elokuvajuhlat)  3. lokakuuta 2014
Kesto:  149 minuuttia
Alkuperäiskieli:  englanti
Budjetti:  61 000 000 dollaria
Tuotto:  356 450 000 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Gone Girl on vuonna 2014 ensi-iltansa saanut David Fincherin ohjaama jännityselokuva. Se perustuu Gillian Flynnin samannimiseen romaaniin vuodelta 2012. Flynn myös käsikirjoitti elokuvan. Sen pääosissa ovat Ben Affleck, Rosamund Pike, Neil Patrick Harris, Tyler Perry ja Carrie Coon. Flynnin mukaan elokuva eroaa romaanista osittain ja tarina on jäsennelty elokuvassa eri tavalla.
Elokuvan ensi-ilta oli New Yorkin elokuvajuhlilla 8. syyskuuta 2014. Yhdysvalloissa ja Suomessa ensi-ilta oli 3. lokakuuta 2014.
Näyttelijät

| 0 | 1 | 2 |
| --- | --- | --- |
|  Ben Affleck  | … |  Nick Dunne, baarin omistaja   |
|  Rosamund Pike  | … |  Amy Elliott-Dunne, Nickin kadonnut vaimo   |
|  Neil Patrick Harris  | … |  Desi Collings, Amyn ex-poikaystävä   |
|  Tyler Perry  | … |  Tanner Bolt, Nickin asianajaja   |
|  Carrie Coon  | … |  Margo Dunne, Nickin sisko ja baarin toinen omistaja   |
|  Kim Dickens  | … |  Rhonda Boney, rikoskomisario   |
|  Patrick Fugit  | … |  Jim Gilpin   |
|  Casey Wilson  | … |  Noelle Hawthorne, Nickin ja Amyn naapuri   |
|  Missi Pyle  | … |  Ellen Abbott, tv-juontaja   |
|  Sela Ward  | … |  Sharon Schieber, tv-juontaja   |
|  Emily Ratajkowski  | … |  Andie Hardy   |
|  Kathleen Rose Perkins  | … |  Shawna Kelly   |
|  Lisa Banes  | … |  Marybeth Elliott, Amyn äiti   |
|  David Clennon  | … |  Rand Elliott, Amyn isä   |
|  Scoot McNairy  | … |  Tommy O'Hara, Amyn opiskelukaveri   |
|  Boyd Holbrook  | … |  Jeff   |
|  Lola Kirke  | … |  Greta   |
|  Cyd Strittmatter  | … |  Maureen Dunne, Nickin ja Margon äiti   |
|  Leonard Kelly-Young  | … |  Bill Dunne, Nickin ja Margon isä   |
Vastaanotto > Tuotto

Elokuva tuotti ensi-iltaviikonloppunaan maailmanlaajuisesti yli 62 miljoonaa dollaria. Se on David Fincherin paras avaustulos. Suomessa elokuva oli ensi-iltaviikonloppuna kolmanneksi katsotuin, edellä suomalaiselokuvat Mielensäpahoittaja ja Vadelmavenepakolainen.
Vastaanotto > Arvostelut

| 0 | 1 | 2 |
| --- | --- | --- |
Dome Aki Lehti: 
Filmitähti Ursula Borg: 
Film-O-Holic Emmi Koivumäki: 
Helsingin Sanomat Anne Möttölä: 
Iltalehti Tuomas Riskala: 
Ilta-Sanomat Tarmo Poussu: 
Me Naiset  Siru Valleala : 
MTV  Minna Karila: 
V2  Jari Tapani Peltonen : 
Elokuva on saanut kriitikoilta positiivisen vastaanoton. Rotten Tomatoes -sivuston mukaan 249 arvostelun perusteella laskettuna kriitikoiden arvosteluista 88 prosenttia oli positiivisia.
Dome-sivuston Aki Lehti kirjoittaa, että ”elokuvan todellinen tähti on Rosamund Pike, jonka ääripäistä toiseen heittelevien tunteiden ilmaisu on mykistävän hienoa. Hänen suloisen viaton, rakastunut, kiimainen, täynnä vihaa oleva ja jopa täysin sekopäinen Amynsa on monipuolisuudessaan Oscarin arvoinen suoritus”. Helsingin Sanomien Anne Möttölän mukaan Piken jääblondi tekisi Alfred Hitchcockinkin kateelliseksi.
Vastaanotto > Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas | Palkinnot ja ehdokkuudet> Tulos |
| --- | --- | --- | --- |
| Oscar | Naispääosa | Rosamund Pike | Ehdokkuus |
| Golden Globe | Naispääosa draamaelokuvassa | Rosamund Pike | Ehdokkuus |
| Golden Globe | Ohjaus | David Fincher | Ehdokkuus |
| Golden Globe | Käsikirjoitus | Gillian Flynn | Ehdokkuus |
| Golden Globe | Musiikki | Trent Reznor & Atticus Ross | Ehdokkuus |
| Bafta | Naispääosa | Rosamund Pike | Ehdokkuus |
| Bafta | Sovitettu käsikirjoitus | Gillian Flynn | Ehdokkuus |
| Screen Actors Guild Awards | Naispääosa | Rosamund Pike | Ehdokkuus |
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (Arkistoitu – Internet Archive) (englanniksi)
Virallinen markkinointisivusto (englanniksi)
Gone Girl Internet Movie Databasessa (englanniksi)
Gone Girl Box Office Mojossa (englanniksi)
Gone Girl Rotten Tomatoesissa (englanniksi)
Gone Girl Metacriticissä (englanniksi)
David Fincherin ohjaamat elokuvat
Phillipsin piirikunta (Colorado)

Phillipsin piirikunta (engl. Phillips County) on Yhdysvaltojen Coloradon osavaltiossa sijaitseva piirikunta. Sen väkiluku oli 4 265 vuonna 2019. Piirikunnan hallintokeskus on Holyoken kaupunki. Piirikunta on perustettu 27. maaliskuuta 1889.
Aiheesta muualla

Kuvia tai muita tiedostoja aiheesta Phillipsin piirikunta (Colorado) Wikimedia Commonsissa
HMS Brunswick (1790)

| HMS Brunswick |
| --- | --- |


Aluksen vaiheet
Rakentaja:  Deptfordin telakka
Kölinlasku:  toukokuu 1786
Laskettu vesille:  30. huhtikuuta 1790
Palveluskäyttöön:  toukokuu 1790
Loppuvaihe:  romutettu 1826
Tekniset tiedot
Uppouma:  1 836 13/94 bm
Pituus:  53,71 m (tykkikansi) 44,27 m (köli)
Leveys:  14,86 m
Syväys:  5,94 m
Koneteho:  täystakiloitu purjealus
Miehistöä:  650
Aseistus
Aseistus:  74 tykkiä
HMS Brunswick oli Britannian kuninkaallisen laivaston vuonna 1790 vesillelaskettu 74-tykkinen kolmannen luokan linjalaiva, joka oli ensimmäinen Yhdysvaltain vapaussodan jälkeen suunniteltu ja vesillelaskettu 74-tykkinen linjalaiva. Alus oli merkittävästi suurempi kuin sodassa palvelleet vastaavat alukset ja sen ylemmälle tykkikannelle oli asennettu yksi tykkipari enemmän.
Suunnittelu

Amiraliteetti hyväksyi 10. tammikuuta 1785 aluksen piirustukset. Aluksen aseistuksena oli alemmalla tykkikannella 28 kappaletta 32 naulan tykkejä ja ylemmällä tykkikannella 30 kappaletta 18 naulan tykkejä. Lisäksi aluksen puolikannella oli kaksitoista ja etukannella neljä 9 naulan tykkiä. Aluksen aseistus muutettiin joulukuussa 1806, jolloin kaikki tykit vaihdettiin 24 naulan tykeiksi. Kummallakin tykkikannella oli 24 kappaletta, puolikannella kaksi 24 naulan tykkiä ja kymmenen 24 naulan karronadia ja etukannella kaksi 24 naulan tykkiä ja neljä 24 nualan karronadia.
Valmistus

Se tilattiin 7. tammikuuta 1786 Deptfordin telakalta, jossa rakennustöistä vastasi maaliskuuhun 1787 Henry Peake ja sen jälkeen Martin Ware. Köli laskettiin toukokuussa 1786. Alus laskettiin vesille 30. huhtikuuta 1790. Valmistuskustannukset olivat 43 024 puntaa. Alus oli 17. toukokuuta - 18. kesäkuuta takiloitavana ja varustettavana Woolwichissa, mikä maksoi 4 757 puntaa.
Palvelus

Alus otettiin palvelukseen toukokuussa 1790 Espanjan laivaston varustamiseksi päällikkönään Sir Hyde Parker ja uudelleen Venäjän aseistamiseksi päällikkönään Sir Roger Curtis. Alus palautettiin palvelukseen elokuussa 1791 Portsmouthissa vartiolaivana ja palautettiin jälleen palvelukseen heinäkuussa 1793 kontra-amiraali George Bowyerin lippulaivana päällikkönään John Harvey.
Alus taisteli 1. kesäkuuta 1794 toisessa Ushantin taistelussa 74-tykkisen Ranskan laivaston linjalaivan Le Vengeur du Peuplen kanssa, jolloin 41 miehistönjäsentä sai surmansa ja 114 haavoittui. Kuolleiden joukossa oli aluksen päällikkö Harvey. Alus poistettiin korjausten ajaksi palveluksesta ja palautettiin palvelukseen syyskuussa päällikkönään lordi Charles Fitzgerald.
Alus muutettiin Chathamissa heinäkuusta 1814 elokuuhun 1815 ruutiproomuksi ja se oli sairaalalaivana Stangate Creekissä lokakuusta 1815 alkaen. Aluksen romutus saatiin elokuussa 1826 päätökseen Sheernessissä.
Pedara

| Pedara |
| --- | --- |
 Pedara
 Koordinaatit: 37°37′4.44″N, 15°03′27.00″E 
Valtio:   Italia
Alue:  Sisilia
Metropolikaupunki:  Catanian metropolikaupunki
Pinta-ala:  
 – Maa:  19,23  km²
Korkeus:  610 (min 427 - max 1487)  m
Väkiluku (2015):  14 102 
 – Väestötiheys:  733  as./km²
 
 Kunnan kotisivut 
Infobox OKVirheellinen NIMI-arvo: 
Pedara on kunta Etelä-Italiassa Catanian metropolikaupungissa Sisiliassa. Se sijaitsee Etnan etelärinteellä.
Nähtävyyksiä

Kunnan keskus on aukio Piazza Don Diego. Aukion laidalla oleva Santa Caterinan basilika on kunnan merkittävin nähtävyys. Basilikan kookas kellotorni näkyy pitkälle ympäristöön. Basilika on täynnä arvokasta taidetta, ja sen värikkäät freskot ovat nähtävyys. Alkuperäinen basilika rakennettiin vuonna 1547. Kylään haluttiin suurempi basilika, joten vanha purettiin ja uusi nykyinen rakennettiin vuonna 1682. Se vaurioitui vuoden 1693 maanjäristyksessä, jonka jälkeen alkoivat vuonna 1705 valmistuneet kunnostustyöt.
Aiheesta muualla

Kuvia tai muita tiedostoja aiheesta Pedara Wikimedia Commonsissa
Catanian metropolikaupunki
Aci Bonaccorsi | Aci Castello | Aci Catena | Aci Sant’Antonio | Acireale | Adrano | Belpasso | Biancavilla | Bronte | Calatabiano | Caltagirone | Camporotondo Etneo | Castel di Iudica | Castiglione di Sicilia | Catania | Fiumefreddo di Sicilia | Giarre | Grammichele | Gravina di Catania | Licodia Eubea | Linguaglossa | Maletto | Maniace | Mascali | Mascalucia | Mazzarrone | Militello in Val di Catania | Milo | Mineo | Mirabella Imbaccari | Misterbianco | Motta Sant’Anastasia | Nicolosi | Palagonia | Paternò | Pedara | Piedimonte Etneo | Raddusa | Ragalna | Ramacca | Randazzo | Riposto | San Cono | San Giovanni la Punta | San Gregorio di Catania | San Michele di Ganzaria | San Pietro Clarenza | Sant’Agata li Battiati | Sant’Alfio | Santa Maria di Licodia | Santa Venerina | Scordia | Trecastagni | Tremestieri Etneo | Valverde | Viagrande | Vizzini | Zafferana Etnea
Peder Als

| Peder Als |
| --- | --- |

Henkilötiedot
Syntynyt: 16. toukokuuta 1727
Kuollut: 8. heinäkuuta 1776 (49 vuotta) Kööpenhamina, Tanska
Ammatti:  taidemaalari
Peder Als (16. toukokuuta 1727 – 8. heinäkuuta 1776 Kööpenhamina) oli tanskalainen taidemaalari, joka tunnetaan erityisesti muotokuvistaan. Hän oli Carl Gustaf Pilon oppilas Tanskan kuninkaallisessa taideakatemiassa. Alsista tuli vuonna 1763 hovimaalari ja vuodesta 1766 hän toimi edellämainitun taideakatemian professorina.
Teoksia

Johan Hartvig Ernst Bernstorff
Johannes Wiedewelt
Kristian VII
Sofia Magdalena
Frederik Christian Kaas (1752)
Aiheesta muualla

Kuvia tai muita tiedostoja aiheesta Peder Als Wikimedia Commonsissa
Good Morning Call

Good Morning Call on japanilainen romanttinen shōjomanga. Sarjassa lukiolainen Nao Yoshikawa saa oman asunnon, mutta hänen pitää jakaa se koulun suosituimman pojan Hishashi Ueharan kanssa.
Fuji TV ja Netflix loivat mangasta televisiosarjan. Ensimmäinen kausi julkaistiin vuonna 2016 ja toinen seuraavana vuonna nimellä Good Morning Call: Our Campus Days.
Päähenkilöt

Shunya Shiraishi, Haruka Fukuhara, Kentarô Sakaguichi, Moe Arai, Shūgo Nagashima, Kentaro Matsuo, Kôya Nagasawa
Piiru (puutavara)

Rönnskärin tunnusmajakan keskuspiiru vuodelta 1748.
Piiruksi nimitetään sahatavaraa, jonka paksuus on sama kuin leveys ja mitat ovat 100–175 mm. Aiemmin rankorakenteista seinää on nimitetty myös piirurakenteeksi. Tällöin talon rungon kantavana rakenteena olevia pystyyn asennettuja soiroja kutsuttiin piiruiksi. Nykyisin käytetään nimitystä runkotolppa ja piirua käytetään vain yhden sahatavaralajin nimenä.
Peugeot 307 WRC

| Peugeot 307 WRC |
| --- | --- |
 Marcus Grönholm vuoden 2004 Monte Carlo -rallissa.
Yleiset tiedot
Luokka:  World Rally Car
Talli:  Peugeot Sport
Valmistaja:  Peugeot Sport
Teknisiä tietoja
Moottori:  1,997 cm3, DOHC, Garrett Turbo
Voimansiirto:  5-vaihteinen Hewland sekventiaalivaihteisto
Massa:  1230 kg
Vetotapa:  neliveto
Teho:  224 kW, 300 hv / 5 250 rpm
Vääntö:  580 Nm / 3 500 rpm
Kilpailuhistoria
Debyytti:  Monte Carlo -ralli 2004
Peugeot 307 WRC tuli rallipoluille vuonna 2004 menestyksekkään Peugeot 206 WRC:n seuraajana. Merkittävää 307 WRC:ssä oli, että se oli kehitetty kilpa-autoksi Peugeot 307 CC:n pohjalta, joka on avoauto. Kilpa-autossa avokaton sijaan käytettiin kiinteää kovaa kattoa, jossa on mukana kaikki tieversion tuet.
Kilpa-autoa varten katon osat oli lukittava pulteilla, mutta katon avaamisen mekanismi ja sähkömoottori voitiin poistaa.
Alusta asti autoa vaivasivat vaihdelaatikko-ongelmat, eivätkä sen ajo-ominaisuudet sopineet Peugeot’n tehdastiimin kuljettajille. Kaudella 2004 tallin kuljettaja Marcus Grönholm voitti Kyproksen rallin, mutta hänen suorituksensa hylättiin auton sääntöjenvastaisen vesipumpun vuoksi (myös tallikaveri Harri Rovanperä hylättiin). Seitsemän palkintosijan ja Suomen rallin voiton jälkeen Peugeot oli valmistajien MM-pisteissä neljäs. Kausi 2005 toi enemmän menestystä, ja Peugeot oli tiukasti mukana taistelussa valmistajien mestaruudesta, ja se jopa johti MM-sarjaa Suomen rallin jälkeen, mutta Markko Märtinin lopetettua ralliuransa Peugeot’n mahdollisuudet heikkenivät, ja lopulta Peugeot oli valmistajien MM-pisteissä toinen. Suomen ja Japanin rallin voittanut Marcus Grönholm oli kuljettajien MM-pisteissä kolmas, tasapisteissä kakkossijalla olleen Petter Solbergin kanssa. Walesin rallissa auto oli osana tragediaa, kun Markko Märtinin kartanlukija Michael Park menehtyi rajussa ulosajossa auton osuttua kylki edellä puuhun. Tehdastallina auton käyttö jäi lyhytaikaiseksi, sillä autonvalmistaja PSA vetäytyi sarjasta kauden 2005 jälkeen ja vei mukanaan Peugeot’n ja Citroënin tehdastallit.
307 WRC -auto ei tehtaan vetäytymisen myötä kuitenkaan kokonaan kadonnut rallipoluilta, vaan se siirtyi yksityistallien käyttöön. Esimerkiksi Gianluigi Galli, Toni Gardemeister, Manfred Stohl ja Henning Solberg ajoivat yksityistallien Peugeot 307 WRC:lla. Kaudella 2006, yksityistallien 307 WRC:lla ajettiin seitsemän palkintosijoitusta ja Manfred Stohl oli näyttävästi kuljettajien MM-pisteissä neljäs.
Kaiken kaikkiaan autolla on voitettu kolme MM-rallia ja 26 palkintosijoitusta.